b'\n_START_ARTICLE_\nGrad v Belfastu\n_START_PARAGRAPH_\nGrad v Belfastu stoji na pobo\xc4\x8djih dr\xc5\xbeavnega parka Cavehill v Belfastu, Severna Irska, na vidnem mestu 400 metrov nad morjem. Z gradu je neoviran pogled na mesto Belfast in Belfastski zaliv.\n_START_SECTION_\nZgodovina\n_START_PARAGRAPH_\nPrvi grad je bil zgrajen v poznem 12. stoletju. Zgradili so ga Normani  in je stal v samem mestu, obdan z dana\xc5\xa1njimi ulicami High Street, Castle Place in Donegall Place v sredi\xc5\xa1\xc4\x8du mesta Belfast. Bil je dom 1. barona Chichesterja (bolj znan kot sir Arthur Chichester), vendar je v letu 1708 pogorel, tako da so ostala samo imena ulic. Namesto obnove na prvotnem prostoru so se Chichesterji odlo\xc4\x8dili za gradnjo novega prebivali\xc5\xa1\xc4\x8da v predmestju, kjer stoji dana\xc5\xa1nji grad. Dana\xc5\xa1nja stavba je bila zgrajena med letoma 1811 in 1870 v \xc4\x8dasu 3. markiza Donegalla. Zasnovan je bil v \xc5\xa1kotskem baronskem slogu, je delo arhitekta Charlesa Lanyona in njegovega sina oziroma arhitekturnega podjetja Lanyon, Lynn in Lanyon. Po smrti lorda Donegalla in finan\xc4\x8dnega propada dru\xc5\xbeine je 8. grof Shaftesbury dokon\xc4\x8dal hi\xc5\xa1o._NEWLINE_Njegov sin, 9. grof Shaftesbury, je leta 1934 daroval grad mestu Belfast. Leta 1978 je mestni svet za\xc4\x8del veliko obnovo, ki je trajala deset let in stala ve\xc4\x8d kot dva milijona funtov. Arhitekt je bil podjetje Hewitt in Haslam partnerstvo. Stavba je bila uradno ponovno odprta za javnost 11. novembra 1988._NEWLINE_Grad se pona\xc5\xa1a s trgovino s starinami, restavracijo in sredi\xc5\xa1\xc4\x8dem za obiskovalce. Je priljubljeno prizori\xc5\xa1\xc4\x8de za konference, zasebne gostije in poro\xc4\x8dne sprejeme.'